‘महिला शक्ति से हुआ समाज का विकास’
पुष्कर|निकटवर्ती ग्रामकिशनपुरा में ग्रामीण महिला विकास संस्थान बुबानी अजमेर की ओर से अंतरराष्ट्रीय महिला दिवस कार्यक्रम आयोजित हुआ। कार्यक्रम के मुख्य अतिथि संसदीय सचिव सुरेश सिंह रावत ने कहा कि वर्तमान में महिला शक्ति काफी जागरूक हुई है। हर काम में आगे आने के कारण हर समाज का विकास हुआ है। रावत ने राज्य केन्द्र सरकार की विभिन्न सरकारी योजनाओं के बारे में भी महिलाओं को बताया। कार्यक्रम की अध्यक्षता कर रही जिला प्रमुख वंदना नौगिया ने कहा कि स्वयं सहायता समूह से जुड़कर महिलाएं आत्मनिर्भर हो रही हैं। इस दौरान कार्यक्रम में पीसांगन पंचायत समिति सदस्य अशोक सिंह रावत, राजस्थान रावत महासभा अध्यक्ष ज्ञान सिंह रावत, तिलोरा सरपंच प्रकाश कंवर ने भी विचार व्यक्त किए। सचिव शंकर सिंह रावत ने संस्थान की शुरुआत से अभी तक का सफर बताया। इस अवसर पर संस्थान अध्यक्ष अनिल कुमार माथुर, कोषाध्यक्ष शंभूसिंह, विजय सिंह, गजानंद बाकोलिया, दिलीप चौधरी, हीरासिंह, राजू सिंह, तेजाराम मेघवंशी, महेन्द्र सिंह रावत, देवेन्द्र सिंह, दशरथ सिंह, अमर भार्गव, मोहन सिंह राठौड़ आदि उपस्थित थे।
hin_Deva hin_Deva